මාදු ගඟේ පාවෙමින් තිබූ පිරිමි පුද්ගලයෙකුගේ මළ සිරුරක් අද (17) උදෑසන සොයා ගැනුණා.මාදු ගඟේ, මහලදූව ප්‍රදේශයේ තිබී මෙම මළ සිරුර සොයා ගත් බවයි අප වාර්තාකරු පැවසුවේ.ගඟේ පාවෙමින් තිබූ මළ සිරුර සංචාරක හෝටලයක කළමණාකරුවෙකු විසින් දැක ඒ පිළිබදව අහුංගල්ල පොලිසිය දැනුවත් කර තිබෙනවා.අනතුරුව පොලිසිය පැමිණ මළ සිරුර ගොඩ ගැනුණු අතර බලපිටිය හදිසි මරණ පරීක්ෂක විසින් මුලික පරීක්ෂණ කටයුතු සිදුකළ බවයි වාර්තා වන්නේ.මෙලෙස සොයාගත් සිරුර 41 හැවිරිදි බලපිටිය, හීනටිය ප්‍රදේශයේ පදිංචිකරුවෙකුගේ බවට අනාවරණය කරගෙන තිබෙනවා.පශ්චාත් මරණ පරීක්ෂණ කටයුතු සඳහා සිරුර, බලපිටිය මූලික රෝහලට රැගෙන ගිය බවයි අප වාර්තාකරු වැඩිදුරටත් පැවසුවේ.සිද්ධිය සම්බන්ධයෙන් අහුංගල්ල පොලිසිය වැඩිදුර පරක්ෂණ සිදුකරණු ලබනවා.